Concordia
        
         (by i Argentina)
Store norske leksikon,Geografi,Verdens geografi,Sør-Amerikas geografi,Argentinas geografi
Concordia er en kommune og by i provinsen Entre Ríos i Argentina. Byen ligger langs elven Uruguay, rett overfor Salto i Uruguay, og har 168 040 innbyggere (INDEC, estimat for 2020).
Concordia ble grunnlagt i 1832 og er en viktig elvehavn med variert industri. Byen er kjent som «Argentinas sitrushovedstad»; frokostblanding og sitrusfrukter er de viktigste eksportartiklene. Jernbane forbinder byen med Uruguay. 30 kilometer nord for byen ligger vannkraftverket Salto Grande (1983), bygd i fellesskap av Argentina og Uruguay. Les mer i Store norske leksikon Argentinas geografi Argentinas befolkning